ai4bharat/Pralekha huggingface dataset:
स्वास्थ्य एवं परिवार कल्याण मंत्रालय
कोविड-19 टीकाकरण का 91वां दिन
रात 8 बजे तक दी गई 26.14 लाख से अधिक वैक्सीन की खुराक के साथ ही समग्र वैक्सीन कवरेज 12 करोड़ से अधिक हुआ
देश में आज शाम 8 बजे तक दी गई 26.14 लाख से अधिक कोविड-19 वैक्सीन की खुराकों के साथ कुल वैक्सीन की खुराकों की संख्या 12 करोड़ से अधिक हो गई हैं। आज 66,689 कोविड टीकाकरण केंद्र  कार्य कर रहे थे, जो की परिचालित टीकाकरण केंद्र में औसतन 21,689 की वृद्धि है । कार्यस्थलों पर टीकाकरण के चलते लाभार्थियों की संख्या में उछाल दर्ज किया गया है।
अस्थायी रिपोर्ट के अनुसार आज शाम 8 बजे तक देश में दी गई कोविड-19 वैक्सीन की खुराकों की कुल संख्या 11,97,87,239 हो गई हैं।
जिसमें अब तक 91,04,680 स्वास्थ्यकर्मियों  को टीके की पहली खुराक दी जा चुकी है जबकि 56,69,734 स्वास्थ्यकर्मी दूसरी खुराक ले चुके हैं। वहीं 1,06,58,497 फ्रंटलाइन वर्कर्स पहला और 52,94,889 फ्रंटलाइन वर्कर्स ने दूसरी खुराक ली है। 45 वर्ष से 59 वर्ष की आयु के लिए 3,96,39,132  और 10,44,958  वहीं 60 वर्ष से अधिक आयु के 4,48,99,446  और 34,75,903  ले चुकें हैं।
|
|
स्वास्थ्यकर्मी
|
|
फ्रंटलाइन वर्क्रस
|
|
आयु वर्ग 45-60 वर्ष
|
|
60 वर्ष से अधिक
|
|
कुल उपलब्धि
|
|
पहली खुराक
|
|
दूसरी खुराक
|
|
पहली खुराक
|
|
दूसरी खुराक
|
|
पहली खुराक
|
|
दूसरी खुराक
|
|
पहली खुराक
|
|
दूसरी खुराक
|
|
पहली खुराक
|
|
दूसरी खुराक
|
|
91,04,680
|
|
56,69,734
|
|
1,06,58,497
|
|
52,94,889
|
|
3,96,39,132
|
|
10,44,958
|
|
4,48,99,446
|
|
34,75,903
|
|
10,43,01,755
|
|
1,54,85,484
प्रारंभिक रिपोर्ट के मुताबिक देशभर में कोविड-19 टीकाकरण के 91वें दिन आज शाम 8 बजे तक कुल 26,14,326 वैक्सीन की खुराक दी गई। इनमें से 19,91,780 लाभार्थियों को टीके की पहली खुराक दी गई और 6,22,546 स्वास्थ्यकर्मी और फ्रंटलाइन वर्कर्स को टीके की दूसरी खुराक लगाई जा चुकी है। फाइनल रिपोर्ट आज रात तक तैयार हो जाएगी।
|
|
16 अप्रैल 2021 
|
|
स्वास्थ्यकर्मी
|
|
फ्रंटलाइन वर्कर्स
|
|
आयु वर्ग 45-60 वर्ष
|
|
60 वर्ष से अधिक
|
|
कुल लाभार्थी
|
|
पहली खुराक
|
|
दूसरी खुराक
|
|
पहली खुराक
|
|
दूसरी खुराक
|
|
पहली खुराक
|
|
दूसरी खुराक
|
|
पहली खुराक
|
|
दूसरी खुराक
|
|
पहली खुराक
|
|
दूसरी खुराक
|
|
21,682
|
|
35,100
|
|
3,64,973
|
|
1,41,998
|
|
9,36,521
|
|
67,506
|
|
6,68,604
|
|
3,77,942
|
|
19,91,780
|
|
6,22,546
प्रधानमंत्री कार्यालय
प्रधानमंत्री श्री नरेन्द्र मोदी ने इजरायल के प्रधानमंत्री महामहिम नफ्ताली बेनेट से टेलीफोन पर बात की
प्रधानमंत्री श्री नरेन्द्र मोदी ने आज इजरायल के प्रधानमंत्री महामहिम नफ्ताली बेनेट से टेलीफोन पर बात की।
प्रधानमंत्री श्री नरेन्द्र मोदी ने महामहिम बेनेट को कोविड-19 से संक्रमण के बाद शीघ्र स्वस्थ होने के लिए शुभकामनाएं दीं। उन्होंने इजरायल में हाल ही में हुए आतंकवादी हमलों में कई लोगों की जान जाने पर भी संवेदना व्यक्त की।
दोनों राजनेताओं ने यूक्रेन की मौजूदा स्थिति सहित हाल के विभिन्न भू-राजनीतिक घटनाक्रमों पर विस्तृत चर्चाएं कीं। दोनों राजनेताओं ने फिलहाल जारी द्विपक्षीय सहयोग पहलों की भी समीक्षा की।
प्रधानमंत्री ने भारत में जल्द से जल्द महामहिम बेनेट का स्वागत करने की अपनी उत्सुकता से अवगत कराया।
रक्षा मंत्रालय
नौसेना प्रमुख एडमिरल करमबीर सिंह श्रीलंका की यात्रा पर जाएंगे 
नौसेना प्रमुख एडमिरल करमबीर सिंह, पीवीएसएम, एवीएसएम, एडीसी, 19 से 22 दिसंबर, 2019 तक श्रीलंका की यात्रा पर जाएंगे। इस यात्रा का उद्देश्य भारत और श्रीलंका के बीच द्विपक्षीय समुद्री संबंधों को मजबूती प्रदान करना और बेहतर बनाना है।
यात्रा के दौरान वायुसेना प्रमुख, श्रीलंका नौसेना के कमांडर वाइस एडमिरल केकेवीपीएच डी सिल्वा, सशस्त्र बलों के प्रमुखों और अन्य वरिष्ठ सरकारी अधिकारियों के साथ द्विपक्षीय विचार-विमर्श करेंगे।
नौसेना प्रमुख एडमिरल करमबीर सिंह श्रीलंका नेवी बोर्ड ऑफ मैनेजमेंट के साथ चर्चा करेंगे। नौसेना प्रमुख 60वें इंटेक मिडशिपमैन पासिंग आउट परेड कार्यक्रम के मुख्य अतिथि होंगे। यह कार्यक्रम 22 दिसंबर, 2019 को त्रिंकोमाली स्थित नेवल मैरीटाइम एकेडमी में आयोजित किया जाएगा।
श्रीलंका की नौसेना इंडियन ओसन नेवल सिम्पोजियम  की सदस्य है और आईओएनएस द्वारा आयोजित गतिविधियों में भाग लेती है।
भारतीय नौसेना नियमित रूप से श्रीलंकाई नौसेना के साथ बातचीत करती है। यह चर्चा सैन्य बल प्रमुखों के बीच संवाद, वार्षिक रक्षा संवाद, पोर्ट विज़िट, गलियारा अभियान, प्रशिक्षण, जल विज्ञान आदि के माध्यम से की जाती है। इसके अतिरिक्त दोनों देश की नौसेनाएं एक दूसरे के कार्यक्रमों जैसे गाले संवाद, जीएमसी, एमआईएलएएन आदि में भाग लेती हैं।
आर.के.मीणा/आरएनएम/एएम/जेके/एसके-4844
(Visitor Counter : 178
विज्ञान एवं प्रौद्योगिकी मंत्रालय
जेएनसीएएसआर के वैज्ञानिकों द्वारा किए गए अनुसंधान से ऊर्जा एवं जैव प्रौद्योगिकी के क्षेत्र में जैव-प्रेरित सामग्रियों की संभावनाएं खुलीं
वैज्ञानिकों ने एक ऐसी कृत्रिम सामग्री विकसित की है जो जटिल नेटवर्क बनाने के उद्देश्य से सरल प्राकृतिक डिजाइन सिद्धांतों का उपयोग करके नए वातावरण के अनुकूल ढलने के लिए जीवधारियों की गतिशील क्षमता की नकल करता है। विकसित की गयी ये नई सामग्रियां अपने गतिशील तथा अनुकूलन की प्रकृति के कारण स्मार्ट सामग्रियों के लिए नए रास्ते खोलती हैं। इस प्रकार, वे ऊर्जा और जैव प्रौद्योगिकी क्षेत्र के लिए दोबारा इस्तेमाल किये जाने वाले बहुलक के रूप में उपयोगी होंगी।
अपचयन -ऑक्सीकरण  की प्रक्रियाएं कई जैविक कार्यों का केन्द्र बिन्दु होती हैं। वृद्धि, चपलता और गतिशीलता जैसे कोशकीय कार्य जैव–बहुलकों के संयोजन पर निर्भर करते हैं। इन जैव – बहुलकों का गतिशील व्यवहार विभिन्न एन्जाइमों की उपस्थिति में अपचयन -ऑक्सीकरण  की एक अभिक्रिया से जुड़ा होता है।
प्रकृति इन जैव – बहुलकों का संश्लेषण उनके आकार और कार्यों को विनियमित करने वाले फैलाव पर नियंत्रण लगाते हुए करती है, जिसके बिना उनकी बनावट और प्रभावोत्पादकता प्रभावित होती है। विभिन्न शोधकर्ता रासायनिक प्रतिक्रिया नेटवर्क पर आधारित ऐसी जटिल संरचनात्मक नियंत्रण की नकल करने की कोशिश करते रहे हैं।
जवाहरलाल नेहरू सेंटर फॉर एडवांस साइंस एंड रिसर्च , जोकि विज्ञान एवं प्रौद्योगिकी विभाग  की एक स्वायत्त संस्था है, के वैज्ञानिकों ने सटीक संरचना और बदली जा सकने वाली गतिशीलता से लैस ऐसी रेडॉक्स-सक्रिय जैविक संघटकों का एक कृत्रिम नकल विकसित किया है।
रेडॉक्स अनुकूलित सुपरामॉलेक्युलर फाइबर का चित्र
नेचर कम्युनिकेशंस  में हाल ही में प्रकाशित अपने शोध में, प्रोफेसर सुबी जॉर्ज, जोकि 2020 के एक भटनागर पुरस्कार विजेता हैं, और उनकी टीम ने यह दिखाया है कि इस किस्म की जैव-प्रेरित संरचनाएं एक अपचयन - ऑक्सीकरण प्रतिक्रिया नेटवर्क में युग्मन द्वारा अस्थायी निष्क्रिय मोनोमेरिक अणुओं  को इकट्ठा करके बनाई जाती हैं। वे स्पष्ट गतिशील गुणों से लैस सुपरामॉलेक्युलर पॉलिमर नाम की एक रासायनिक इकाई का निर्माण करती हैं। ये गुण इसलिए उत्पन्न होते हैं क्योंकि वे गैर-सहसंयोजक बंधनों से जुड़े होते हैं, जोकि उत्क्रमणीय बंधन होते हैं। ऐसे बंधन अपनी कड़ियों को एक साथ जोड़कर रखते हैं। ये गतिशील गुण इन सामग्रियों के कई नए अनुप्रयोगों की संभावनाओं को खोलते हैं।
इस टीम, जिसमें कृष्णेंदु जालानी, अंजलि देवी दास, और रंजन ससमल भी शामिल हैं, द्वारा किया गया यह शोधनवीन सामग्रियों को डिजाइन करने और भविष्य की ऊर्जा या जैव-प्रौद्योगिकी से संबंधित समाधान प्रदान करने के उद्देश्य सेजीवन के ब्लूप्रिंट का उपयोग करने के रसायन विज्ञानियों केलक्ष्य की ओर एक बड़ा कदम है।
[विस्तृत विवरण के लिए, प्रोफेसर सुबी जॉर्ज से के माध्यम से संपर्क किया जा सकता है।]
सूक्ष्म, लघु एवं मध्यम उद्यम मंत्रालय
निरंतरता के उपायों को अपनाना
सूक्ष्म, लघु और मध्यम उद्यम मंत्रालय एमएसएमई क्षेत्र में निरंतरता बनाए रखने के उपायों को अपनाने के लिए विभिन्न योजनाएं कार्यान्वित करता है। एमएसएमई चैंपियंस योजना मंत्रालय की एक ऐसी पहल है, जो निम्नलिखित तीन घटकों के तहत एमएसएमई को विभिन्न प्रोत्साहन प्रदान करती है:
- एमएसएमई-सस्टेनेबल 
- एमएसएमई-कंपिटिटिव 
- एमएसएमई-इनोवेटिव 
एमएसएमई सस्टेनेबल  प्रमाणन योजना एमएसएमई को गुणवत्ता बढ़ाने और पर्यावरणीय प्रभाव को कम करके निरंतरता की ओर बढ़ने के लिए अपनी प्रक्रियाओं और प्रणालियों में सुधार करने के लिए प्रोत्साहित करती है। एमएसएमई सस्टेनेबल  प्रमाणन योजना परीक्षण/प्रमाणन की कुल लागत के 75 प्रतिशत तक वित्तीय सहायता प्रदान करती है, जिसमें सब्सिडी की अधिकतम सीमा 50,000 रुपये है। जेडईडी से प्रमाणित एमएसएमई हैंडहोल्डिंग और प्रौद्योगिकी उन्नयन सहायता के लिए क्रमशः 2 लाख रुपये और 3 लाख रुपये तक की सहायता पाने वाले पात्र हैं। वर्तमान में 54,000 से अधिक एमएसएमई ने पंजीकरण कराया है और 13,700 से अधिक एमएसएमई को एमएसएमई सस्टेनेबल  प्रमाणन योजना के तहत प्रमाणित किया गया है।
एमएसएमई प्रतिस्पर्धी  योजना के तहत, एमएसएमई अस्वीकृति दरों, उत्पाद और कच्चे माल की आवाजाही और उत्पाद लागत को कम करने के लिए योजना के अग्रिम स्तर के कार्यान्वयन के लिए 2,16,000 रुपये तक की वित्तीय सहायता के हकदार हैं।
एमएसएमई अभिनव योजना नए आइडिया को विकसित करने और उन्हें पोषित करने के लिए मेजबान संस्थानों को प्रति आइडिया 15 लाख रुपये तक की वित्तीय सहायता प्रदान करती है। इस योजना के तहत, 15 विभिन्न विषयों पर एमएसएमई आइडिया हैकाथॉन 2.0 आयोजित किया गया था। इसमें कुल 13764 आइडिया प्राप्त हुए जिनमें से 276 आइडिया को मंजूरी दी गई थी।
एमएसएमई मंत्रालय ने जागरूकता कार्यक्रमों, अभियानों और विज्ञापनों के माध्यम से एमएसएमई के बीच उपर्युक्त योजनाओं को लोकप्रिय बनाने के लिए विभिन्न प्रचार उपाय किए हैं।
उपर्युक्त के अलावा, सरकार ने सूक्ष्म, लघु और मध्यम उद्यमों के बीच निरंतरता बनाए रखने के उपायों को अपनाने में तेजी लाने के लिए भारतीय लघु उद्योग विकास बैंक  के माध्यम से मिशन सौर, मिशन इवोल्व, मिशन वेस्ट टू पर्यावरण टेस्ट, मिशन ऊर्जा दक्षता, प्रकृति का पोषण, निरंतरता धारणा सूचकांक  और हरित समावेशिता  जैसी विभिन्न पहलें की हैं।
एसपीईएक्स पहल के तहत, सिडबी ने निरंतरता धारणा सूचकांक  जारी किया है, जो एमएसएमई के बीच निरंतरता जागरूकता पर एक त्रैमासिक रिपोर्ट है। सर्वेक्षण के आधार पर, अक्टूबर-दिसंबर 2022 के दौरान सूचकांक 46 था जो जनवरी-मार्च 2023 के दौरान बढ़कर 54 हो गया।
जीआरआईटी परियोजना के तहत, सिडबी कुछ सूक्ष्म/कारीगर समूहों को अपनाता है, विशेष एजेंसियों को तैनात करता है और हरित पहलों को अपनाने के लिए एमएसएमई की सहायता करता है। वर्तमान में सिडबी ने इस परियोजना के अंतर्गत 7 क्लस्टरों/ओडीओपी को अपनाया है।
सूक्ष्म, लघु और मध्यम उद्यम राज्य मंत्री श्री भानु प्रताप सिंह वर्मा ने आज राज्यसभा में एक प्रश्न के लिखित उत्तर में यह जानकारी दी।
आर्थिक मामलों की मंत्रिमण्डलीय समिति 
मंत्रिमंडल ने गन्ना सीजन 2019-20 के लिए चीनी मिलों द्वारा भुगतान-योग्य गन्ने के ‘उचित एवं लाभकारी मूल्य’ के निर्धारण को मंजूरी दी
प्रधानमंत्री श्री नरेन्द्र मोदी की अध्यक्षता में आर्थिक मामलों की मंत्रिमंडल समिति  ने गन्ना सीजन 2019-20 के लिए चीनी मिलों द्वारा भुगतान-योग्य गन्ने के ‘उचित एवं लाभकारी मूल्य’ के निर्धारण के संदर्भ में प्रस्तावको अपनी मंजूरी दे दी है।
एफआरपी कृषि लागत एवं मूल्य आयोग  की सिफारिशों पर आधारित है, जो गन्ना सीजन 2019-20 के लिये मूल्य नीति पर अगस्त 2018 की इसकी रिपोर्ट के अनुसार है। सीएसीपी ने गन्ना सीजन 2019-20 के लिए समान मूल्य की सिफारिश की है, जैसा कि इसने गन्ना सीजन 2018-19 के लिये की थी।
सीसीईए ने रिकवरी में 10 प्रतिशत से अधिक प्रत्येक 0.1 प्रतिशत वृद्धि के लिये प्रति क्विंटल 2.75 रूपये का प्रीमियम प्रदान करने की भी मंजूरी दी है।
लाभः
इस मंजूरी से गन्ना उत्पादकों के लिये एक गारंटी-युक्त मूल्य सुनिश्चित होगा। गन्ना  आदेश, 1966 के तहत गन्ने का ‘एफआरपी’ निर्धारित होता है। इसे देशभर में एकसमान रूप से लागू किया जायेगा। एफआरपी का निर्धारण करना गन्ना उत्पादकों के हित में होगा और उनके उत्पाद के लिये उचित एवं लाभकारी मूल्य के लिये उनके अधिकार को ध्यान में रखा जाएगा।
नागरिक उड्डयन मंत्रालय
12 फरवरी, 2021 को 2,349 उड़ानों में 2,97,102 यात्रियों ने यात्रा की;
उड़ानों की बहाली के बाद घरेलू यात्रियों की यह सबसे बड़ी संख्या है
केन्द्रीय नागर विमानन राज्य मंत्री  श्री हरदीप एस. पुरी ने बताया कि 12 फरवरी, 2021 को 2,349 उड़ानों में घरेलू यात्रियों की संख्या बढ़कर 2,97,102 हो गई। उन्होंने कहा कि 25 मई, 2020 को घरेलू उड़ानों की बहाली के बाद यात्रियों की यह सबसे बड़ी संख्या है। श्री पुरी ने यह भी बताया कि सुरक्षा, दक्षता और समय की बचत के कारण हवाई यात्रा एक पसंदीदा साधन के रूप में उभर रही है। यात्रियों की संख्या कोविड से पूर्व के स्तरों तक ही पहुंच गई है।
12 फरवरी, 2021 को उड़ानों की कुल संख्या 4,697 रही। इस दिन कुल 5,93,819 यात्री हवाई अड्डों पर पहुंचे।
कोविड-19 महामारी के कारण 24 मार्च, 2020 की मध्यरात्रि  से घरेलू उड़ानों का परिचालन बंद कर दिया गया था। दो महीने के बाद 25 मई, 2020 को यह परिचालन दोबारा शुरू हुआ।
प्रधानमंत्री कार्यालय
भारतीय क्रिकेट खिलाड़ी चेतेश्वर पुजारा ने अपना 100वां टेस्ट मैच खेलने के पहले प्रधानमंत्री श्री नरेन्द्र मोदी से मुलाकात की
भारतीय क्रिकेट खिलाड़ी चेतेश्वर पुजारा ने अपना 100वां टेस्ट मैच खेलने के पहले आज प्रधानमंत्री आवास पर प्रधानमंत्री श्री नरेन्द्र मोदी से मुलाकात की। श्री मोदी ने चेतेश्वर पुजारा को अपनी शुभकामनायें दीं।
एक ट्वीट में प्रधानमंत्री ने कहाः
“आज पूजा और आपसे मिलकर प्रसन्नता हुई। आपके 100वें टेस्ट मैच और आपके करियर के लिये शुभकामनायें। @cheteshwar1”
प्रधानमंत्री कार्यालय
प्रधानमंत्री ने अंतर्राष्ट्रीय योग दिवस 2023 के आयोजन से पहले 100 दिनों की उलटी गिनती शुरू होने के अवसर का उत्सव मनाने के लिए सभी से 3-दिवसीय योग महोत्सव 2023 में भाग लेने का आग्रह किया
प्रधानमंत्री श्री नरेन्द्र मोदी ने सभी से तीन दिवसीय योग महोत्सव 2023 में भाग लेने का आग्रह किया है, यह अंतर्राष्ट्रीय योग दिवस 2023 के आयोजन से पहले 100 दिनों की उलटी गिनती शुरू होने के अवसर पर आयोजित किया जा रहा एक कार्यक्रम है। तीन दिवसीय योग महोत्सव 2023 नई दिल्ली के तालकटोरा स्टेडियम में 13-14 मार्च को और मोरारजी देसाई राष्ट्रीय योग संस्थान 15 मार्च को आयोजित किया जाएगा।
आयुष मंत्रालय के एक ट्वीट को साझा करते हुए प्रधानमंत्री ने ट्वीट संदेश में लिखा है;
योग दिवस के सौ दिनों के उत्सव के साथ, आप सभी से इसे उत्साह के साथ मनाने का आग्रह करता हूं। यदि आपने अभी तक योग को अपने जीवन का हिस्सा नहीं बनाया है तो जल्द से जल्द ऐसा कर लें।
रेल मंत्रालय
डीएफसी में पूंजीगत व्यय के उपयोग में पिछले वर्ष की तुलना में 21 प्रतिशत की वृद्धि
रेल, वाणिज्य एवं उद्योग, उपभोक्ता मामले और खाद्य तथा सार्वजनिक वितरण मंत्री श्री पीयूष गोयल ने डेडिकेटेड फ्रेट कॉरिडोर कॉरपोरेशन इंडिया लिमिटेड  के कार्यों की प्रगति की समीक्षा की
कोविड 19 लॉकडाउन के कारण परियोजना पर प्रतिकूल प्रभाव पड़ने के बावजूद, वित्त वर्ष 2020 -2021 के पहले 10 महीनों में, 8201 करोड़ रुपये का पूंजीगत व्यय दर्ज किया गया निरंतर सतत निगरानी से उन मुद्दों का समाधान किया गया, जिनके कारण अन्य परियोजनाओं में देरी होती थी
रेल, वाणिज्य एवं उद्योग, उपभोक्ता मामले और खाद्य तथा सार्वजनिक वितरण मंत्री श्री पीयूष गोयल ने डेडिकेटेड फ्रेट कॉरिडोर कॉरपोरेशन इंडिया लिमिटेड  के कार्यों की प्रगति की समीक्षा की, जिसमें डीएफसीसीआईएल के एमडी समेत रेलवे बोर्ड तथा डीएफसीसीआईएल के शीर्ष अधिकारियों ने भाग लिया।
बैठक के दौरान, वरिष्ठ अधिकारियों ने परियोजना की वर्तमान स्थिति के बारे में जानकारी दी।
उल्लेखनीय है कि डीएफसी में पूंजीगत व्यय के उपयोग में पिछले वर्ष की तुलना में 21 प्रतिशत की वृद्धि हुई है। कोविड 19 लॉकडाउन के कारण परियोजना पर प्रतिकूल प्रभाव पड़ने के बावजूद, वित्त वर्ष 2020 -2021 के पहले 10 महीनों में, पिछले वर्ष की समान अवधि के 6783 करोड़ रुपये की तुलना में 8201 करोड़ रुपये का पूंजीगत व्यय दर्ज किया गया है।
श्री गोयल ने डीएफसीसीआईएल की प्रबंधन टीम और ठेकेदारों को पश्चिमी डीएफसी  और पूर्वी डीएफसी  के सभी खंडों में कार्यों की गति बढ़ाने के लिए सभी संभव कदम उठाने का निर्देश दिया। समीक्षा बैठक में, प्रत्येक खंड की प्रगति पर विस्तार से चर्चा की गई और सभी बाधाओं का समाधान निकालते हुए तेज प्रगति सुनिश्चित करने के निर्देश दिए गए।
बैठक के दौरान, यह निर्णय लिया गया कि सभी ठेकेदारों के काम की कड़ी निगरानी की जाएगी। सभी मुद्दों के समाधान के लिए मिशन मोड में राज्यों के साथ समन्वय किये जायेंगे।
भारतीय रेल, तेज गति से माल गाड़ियों के आवागमन के लिए समर्पित फ्रेट कॉरिडोर का निर्माण कर रहा है।
उल्लेखनीय है कि 2020-21 में 657 किमी रेल-खंड की शुरुआत हो चुकी है और इस पर 1000 से अधिक ट्रेनें चलाई जा चुकी हैं।
पहले चरण में, डीएफसीसीआईएल पश्चिमी डीएफसी  और पूर्वी डीएफसी  का निर्माण कर रहा है, जिसमें सोननगर-दानकुनी खंड का पीपीपी सेक्शन भी शामिल है।
लुधियाना  के पास स्थित साहनेवाल से शुरू होने वाला ईडीएफसी पंजाब, हरियाणा, उत्तर प्रदेश, बिहार और झारखंड राज्यों से होकर गुजरेगा और पश्चिम बंगाल के दानकुनी में समाप्त होगा। उत्तर प्रदेश में दादरी को मुंबई में जवाहरलाल नेहरू पोर्ट  से जोड़ने वाला पश्चिमी कॉरिडोर, डब्लूडीएफसी के तहत यूपी, हरियाणा, राजस्थान, गुजरात और महाराष्ट्र राज्यों तथा ईडीएफसी  से होकर गुजरेगा। जून, 2022 तक 2800 किमी का रेल मार्ग चालू हो जाएगा।
समर्पित फ्रेट कॉरिडोर को भारत के आर्थिक विकास में एक गेम चेंजर के रूप में देखा जा रहा है।
एमजी / एएम / जेके
(Visitor Counter : 239
सूचना और प्रसारण मंत्रालय
आनंद दिघे पर फिल्म बनाने के लिए इसलिए प्रेरित हुआ क्योंकि उनके योगदान को महाराष्ट्र के बाहर कम लोग जानते हैं: 'धर्मवीर - मुक्काम पोस्ट ठाणे' निर्माता मंगेश देसाई
गोवा में 53वें भारतीय अंतर्राष्ट्रीय फिल्म महोत्सव में पीआईबी द्वारा आयोजित 'टेबल टॉक्स' सत्र में फिल्म और मीडिया के प्रतिनिधियों के साथ बातचीत के दौरान 'धर्मवीर: मुक्काम पोस्ट ठाणे' के निर्माता मंगेश देसाई ने महाराष्ट्र में शिवसेना नेता आनंद दिघे के योगदान का जिक्र करते हुए कहा, "ज्यादातर फिल्मों में एक माँ और एक बच्चे के बीच के रिश्ते को दिखाया जाता है, जबकि पिता और संतान के बीच के रिश्ते के महत्त्व की उपेक्षा की जाती रही है। पिता के परिवार में अत्यधिक योगदान देने के बावजूद, उनके योगदान पर अक्सर ध्यान नहीं दिया जाता है।"
अपनी फिल्म 'धर्मवीर: मुक्काम पोस्ट ठाणे' के बारे में बात करते हुए मंगेश देसाई ने बताया कि महाराष्ट्र के लोगों के लिए दो प्रमुख व्यक्तित्व पिता तुल्य है, बालासाहेब ठाकरे और आनंद दिघे। उन्होंने अपनी फिल्म के निर्माण को एक सपने के पूरा होने के रूप में वर्णित किया, जिसे उन्होंने 2013 से ही देखा था। मंगेश देसाई ने कहा कि एक नवोदित निर्माता के लिए, एक ऐसे दिग्गज नेता पर फिल्म बनाना, जिसे एक देवता के रूप में देखा जाता है, एक चुनौती और जिम्मेदारी दोनों है।
फिल्म को बॉक्स ऑफिस पर मिली अपार सफलता पर मंगेश देसाई ने कहा, "मुझे बिल्कुल विश्वास था कि एक ऐसे व्यक्ति के बारे में एक फिल्म जो लोगों को बांध सकती है और लोगों को आकर्षित कर सकती है, निश्चित रूप से दर्शकों द्वारा सराही जाएगी।" उन्होंने निर्देशक और लेखक प्रवीण तर्डे की उस जुनून के लिए भी प्रशंसा की जिसके साथ उन्होंने फिल्म के लिए काम किया। मुख्य अभिनेता प्रसाद ओक के बारे में बात करते हुए, उन्होंने बताया कि उनके बिना फिल्म बनाना अकल्पनीय था। मंगेश देसाई ने यह भी बताया कि फिल्म को लोगों से मिले प्यार से वह अभिभूत हैं और इसे फिर से रिलीज करने की कई मांगें की जा रही हैं।
प्रमुख अभिनेता प्रसाद ओक ने एक ऐसी महान शख्सियत को चित्रित करने में सक्षम होने पर अपनी खुशी साझा की, जिसकी तस्वीरें कई महाराष्ट्रीयन घरों की दीवारों को सजाती हैं। उन्होंने कहा कि एक अभिनेता के रूप में यह उनके लिए एक चुनौतीपूर्ण काम था।
इफ्फी 53 में भारतीय पैनोरमा खंड के तहत 'धर्मवीर: मुक्काम पोस्ट ठाणे' का प्रदर्शन किया जा रहा है। मराठी फिल्म दिवंगत शिवसेना नेता आनंद दीघे की बायोपिक है।
जनजातीय कार्य मंत्रालय
प्रधानमंत्री भोपाल में पुनर्विकसित रानी कमलापति रेलवे स्टेशन राष्ट्र को समर्पित करेंगे
प्रधानमंत्री उज्जैन और इंदौर के बीच दो नई मेमू ट्रेनों को झंडी दिखाकर रवाना करेंगे
प्रधानमंत्री मध्य प्रदेश में रेलवे की विभिन्न पहलों का शुभारंभ भी करेंगे
प्रधानमंत्री श्री नरेन्द्र मोदी मध्य प्रदेश की अपनी यात्रा के दौरान 15 नवंबर को दोपहर करीब 3 बजे पुनर्विकसित रानी कमलापति रेलवे स्टेशन, 2021 का उद्घाटन करेंगे।
गोंड साम्राज्य की बहादुर और निडर रानी कमलापति के सम्मान में पुनर्विकसित मध्य प्रदेश के पहले विश्वस्तरीय रेलवे स्टेशन को रानी कमलापति रेलवे स्टेशन का नाम दिया गया है। सार्वजनिक निजी भागीदारी  के तहत पुनर्विकसित स्टेशन को आधुनिक विश्व स्तरीय सुविधाओं के साथ पर्यावरण-अनुकूल इमारत के रूप में डिजाइन किया गया है और इसमें दिव्यांगजनों के लिए आवागमन में आसानी को भी ध्यान में रखा गया है। स्टेशन को परिवहन के विभिन्न साधनों के एकीकृत हब के रूप में भी विकसित किया गया है।
कार्यक्रम के दौरान, प्रधानमंत्री मध्य प्रदेश में रेलवे की कई पहलों को राष्ट्र को समर्पित करेंगे, जिनमें रेललाइन परिवर्तन और विद्युतीकरण उज्जैन-फतेहाबाद चंद्रावतीगंज बड़ी लाइन खंड, भोपाल-बरखेड़ा खंड में तीसरी रेललाइन, रेललाइन परिवर्तन और विद्युतीकरण मथेला-निमाड़ खीरी बड़ी लाइन खंड और विद्युतीकृत गुना-ग्वालियर खंड शामिल हैं। प्रधानमंत्री उज्जैन-इंदौर और इंदौर-उज्जैन के बीच दो नई मेमू ट्रेनों को भी झंडी दिखाकर रवाना करेंगे।
कॉरपोरेट कार्य मंत्रालय
कॉरपोरेट कार्य मंत्रालय और आईईपीएफए ने ‘ईज ऑफ लिविंग’ और ‘ईज ऑफ डूइंग बिजनेस’ की दिशा में कदम बढ़ाते हुए आईईपीएफए की दावा निपटान प्रक्रिया को और अधिक सरल बनाया है
भारत सरकार के ‘ईज ऑफ लिविंग’ और ‘ईज ऑफ डूइंग बिजनेस’ के मिशन और विजन की दिशा में एक प्रमुख कदम उठाते हुए कॉरपोरेट कार्य मंत्रालय ने  ने निवेशक शिक्षा एवं संरक्षण निधि प्राधिकरण  नियमावली, 2016 के तहत विभिन्न जरूरतों को युक्तिपूर्ण बनाकर दावा निपटान प्रक्रिया को और अधिक सरल बनाया है।
दावादारों के लिए अग्रिम रसीद की आवश्यकता को समाप्त कर दिया गया है। वस्तुगत और डिमेट शेयरों के लिए उत्तराधिकार प्रमाण पत्र/ वसीयत के मूल लेख/ वसीयत की जरूरत में 5,00,000 रुपये  तक छूट दी गई है, दस्तावेजों के नोटरीकरण के स्थान पर स्वयं सत्यापन कर दिया गया है और शपथ पत्र और जमानत की जरूरतों को अपेक्षाकृत रूप से आसान बना दिया गया है।
कंपनियों के लिए दावा न किए गए उचिन्त  खाते से संबंधित दस्तावेज को संलग्न करने की जरूरत को सरल बना दिया गया है और कंपनियों को अपनी आंतरिक अनुमोदित प्रक्रियाओं के अनुसार ट्रांसमिशन दस्तावेज यानी उत्तराधिकार, प्रमाण पत्र, वसीयत आदि के मूल लेख/ वसीयत को स्वीकार करने में छूट दी गई है और वस्तुगत शेयर प्रमाणपत्र के नुकसान के लिए समाचार पत्र में विज्ञापन देने की अनिवार्यता में 5,00,000 रुपये तक की राशि की छूट दी गई है।
इस परिवर्तन के द्वारा दावादारों के लिए प्रक्रिया को आसान और तेज बनाने पर ध्यान केन्द्रित किया गया है। नई व्यवस्था में तेजी से नागरिक केन्द्रित सेवाएं और काम में लगने वाले समय में तेजी लाने के लिए विश्वास-आधारित मॉडल की परिकल्पना की गई है। अब यह उम्मीद की जाती है कि इन परिवर्तनों से अनेक दावेदार निवेशक शिक्षा और संरक्षण निधि प्राधिकरण  से अपने शेयरों और राशियों का दावा करने के लिए आगे आएंगे। अब तक आईईपीएफए ने 20,000 से अधिक दावों को मंजूरी दी है और 1.29 करोड़ से अधिक शेयरों की राशि रिफंड की है। 1,011 करोड़ रुपये से अधिक बाजार मूल्य के शेयर और लाभांश तथा 20 करोड़ रुपये से अधिक अन्य राशि रिफंड की गई है।
आईईपीएफए के बारे में कुछ जानकारी
कंपनी अधिनियम 2013 की धारा 125  के अनुसार आईईपीएफ निधि के प्रबंधन के लिए कंपनी अधिनियम 2013 की धारा 125 के तहत निवेशक शिक्षा और संरक्षण निधि प्राधिकरण  की स्थापना की गई। इस प्राधिकरण के मुख्य उद्देश्यों में निवेशक शिक्षा को बढ़ावा देना, जागरूकता एवं संरक्षण, दावा न किए गए शेयरों, लाभांश और अन्य राशियों को कंपनी अधिनियम 2013 की धारा 124 और 125 के तहत सही दावेदारों को वापस करना शामिल है। आईईपीएफए कॉरपोरेट कार्य मंत्रालय के प्रशासनिक नियंत्रण में काम करता है।
कार्मिक, लोक शिकायत एवं पेंशन मंत्रालय
केंद्रीय मंत्री डॉ. जितेंद्र सिंह ने हरिद्वार स्थित ब्रह्मऋषि दूधाधारी बर्फानी अंतरराष्ट्रीय चिकित्सा एवं अनुसंधान संस्थान द्वारा कोविड-19 पर शोध आधारित प्रस्ताव प्राप्त किया
केंद्रीय मंत्री डॉ. जितेंद्र सिंह ने आज यहां कहा कि कोविड-19 के चलते हमारा ध्यान एकीकृत स्वास्थ्य प्रबंधन की तरफ आकर्षित हुआ है।
डॉ. जितेंद्र सिंह, ब्रह्मऋषि दूधाधारी बर्फानी अंतरराष्ट्रीय चिकित्सा एवं अनुसंधान संस्थान हरिद्वार के प्रतिनिधियों से बात कर रहे थे, जिन्होंने केंद्रीय मंत्री के समक्ष कोविड-19 के उपचार हेतु होम्योपैथी शोध पर आधारित एक प्रस्ताव से जुड़ी प्रस्तुति दी। इस प्रस्ताव के मुताबिक संस्थान द्वारा विकसित होम्योपैथी दवा कोरोना वायरस के विरुद्ध कारगर हो सकती है।
प्रतिनिधियों से बातचीत करने के बाद डॉ. जितेंद्र सिंह ने इस प्रस्ताव में किए गए शोध के दावों के मूल्यांकन और पुष्टिकरण के लिए इसे आयुष मंत्रालय को अग्रेषित कर दिया है।
डॉ. सिंह ने कहा कि कोविड-19 से बचाव और इलाज को लेकर दुनिया भर में अनेक शोध एवं अध्ययन हो रहे हैं, जो शरीर की प्रतिरक्षा प्रणाली और प्राकृतिक प्रतिरोधक क्षमता को बढ़ाकर कोविड-19 से लड़ने में अहम भूमिका अदा कर सकते हैं। उन्होंने कहा कि भारत की सभी चिकित्सा पद्धतियों  को सबसे ज्यादा लोकप्रियता उस समय प्राप्त हुई जब विश्व कोविड-19 की गिरफ्त में आया।
डॉ. जितेंद्र सिंह ने कहा की विभिन्न चिकित्सा पद्धतियों के एकीकरण से विविध प्रकार की बीमारियों और विकारों के उपचार में अहम बदलाव आ सकता है, उपचार विभिन्न चिकित्सा पद्धतियों या किसी एक चिकित्सा पद्धति के द्वारा हो सकता है।
डॉ जितेंद्र सिंह ने दोहराया कि श्री नरेन्द्र मोदी ने जब से प्रधानमंत्री के रूप में देश की सत्ता संभाली है, उनका प्रयास रहा है कि चिकित्सा प्रबंधन में स्वदेशी तंत्र को अधिक से अधिक महत्व दिया जाए और चिकित्सा जगत में स्वदेशी को केंद्र में लाने में वह सफल रहे। यह उन्हीं का प्रयास था कि संयुक्त राष्ट्र संघ ने सर्वसम्मति से अंतरराष्ट्रीय योग दिवस का प्रस्ताव पास किया और आज वर्चुअल माध्यम से योग दुनिया के प्रत्येक घर तक पहुंच गया है। स्वदेशी व्यवस्था को महत्वपूर्ण मानते हुए ही चिकित्सा प्रबंधन के वैकल्पिक तंत्र विकसित करने के उद्देश्य से ही आयुष मंत्रालय का गठन किया गया, इसका श्रेय भी प्रधानमंत्री मोदी को जाता है।
एमजी/एएम/डीटी/एसके
(Visitor Counter : 148
प्रधानमंत्री कार्यालय
प्रधानमंत्री ने मणिपुर के नोनी जिले में बस दुर्घटना में लोगों की मौत पर दुख जताया
प्रधानमंत्री राष्ट्रीय राहत कोष से अनुग्रह राशि की घोषणा की
प्रधानमंत्री श्री नरेन्द्र मोदी ने मणिपुर के नोनी जिले में एक दुखद बस दुर्घटना में हुई मौतों पर शोक व्यक्त किया है। प्रधानमंत्री ने प्रधानमंत्री राष्ट्रीय राहत कोष  से बस दुर्घटना में मृतक के परिजनों को 2 लाख रुपये और घायल हुए लोगों को 50,000 रुपये की अनुग्रह राशि की भी घोषणा की।
प्रधानमंत्री कार्यालय ने एक ट्वीट में कहा;
"एक दुखद बस दुर्घटना के कारण मणिपुर के नोनी जिले में जानमाल के नुकसान से दुखी हूं। शोक संतप्त परिवारों के साथ मेरी संवेदनाएं हैं। मुझे उम्मीद है कि घायल जल्द ही ठीक हो जाएंगे। मणिपुर सरकार प्रभावित लोगों को हर संभव सहायता प्रदान कर रही है: PM@narendramodi"
"बस दुर्घटना में प्रत्येक मृतक के परिजनों को पीएमएनआरएफ से 2 लाख रुपये की अनुग्रह राशि दी जाएगी। घायलों को 50,000 रुपये दिए जाएंगे: PM@narendramodi"